(لچہ){من شہر یل دات}
حبیبہ پیر جان
عزابیں ذندئے،
عزابیں سھتاں ،
عزاب بوتاں ،
وتی ندیست من،
چو سیا ءُ وارث ھزاراں است انت،
وتی ھما کہ بوانیت ارساں ،
وتی ھما کہ گماں بوانیت ،
وتی ھما کہ زبان ئے لبزانی آس ئے برانزا دلا بماریت،
ابیدئے گنگ ءَ ،
ابیدئے کورا،
ابیدئے بے اگلیں دلوت ءَ من ندیست وتیگے،
پمیشکہ گرنچ بست،
گوں بڈ ءُ باراں،
گوں گوانڈیں ذھگاں ،
من شہر یلا دات،
پہ نوکیں بانداتے ئے شھازا،
ھمیش انت کسہ منی نگاھانی ارس ے جوئے،